Կինոռեժիսոր Էդգար Բաղդասարյանն իր խոսքում ընդգծում է, որ հանդիպումը բացառապես կազմակերպված էր «Կինոյի մասին» օրենքի նախագիծը քննարկելու համար, որը 15 տարի է արդեն՝ չի ընդունվում․ «Փոխվում են վարչակազմեր, նախարարներ, բայց այդ օրենքը տեղում է մնում։ Որեւէ տպավորություն նախարարից չունեմ, որովհետեւ առանձնապես չենք էլ շփվել, նա 2 ժամ ուշադիր լսում էր եւ գրառումներ անում։ Իսկ ինքը, կարծում եմ, մեզնից արդեն տպավորություններ ունի։ Անկեղծորեն ասեմ նաեւ՝ լավ կինո կլինի, թե ոչ, դա կապված չէ նախարարի հետ։ Անգամ հեչ կարեւոր չէ՝ նախարարություն կլինի, թե ոչ»։